ไฟแนนซ์ทูเดย์
นานๆ เจอที เรื่องร้องเรียนกดเงินจากตู้เอทีเอ็มแล้วได้เงินไม่ครบ
29 พ.ย. 2554

นานๆ เจอที เรื่องร้องเรียนกดเงินจากตู้เอทีเอ็มแล้วได้เงินไม่ครบ 
ลูกค้าแบงก์กรุงเทพ ชื่อ นวลพรรณ พงศ์สุเสนีย์ ไปกดเงินจากตู้ ATM แบงก์กรุงเทพ ที่ตึกชินวัตร 3 จำนวน 3,000 บาท ได้เงินแค่ 2,000 บาท ขาดไป 1,000 บาท ก็รีบติดต่อไปที่คอลเซ็นเตอร์ พนักงานรับสายไปมา แต่ตอบคำถามได้สับสนอลหม่านไม่ได้รับความกระจ่างแจ้งใดๆ 
โดนตู้เอทีเอ็มแบงก์อมเงินไปตั้งแต่วันที่ 22 พ.ย. จนป่านนี้ยังไม่ได้เงินคืน พนักงานขอเบอร์ โทร.กลับ แล้วก็ไม่มีการติดต่อใดๆ ช.ชดา ฝากถามผู้บริหารแบงก์ว่า จะช่วยลูกค้ายังไงดีล่ะคะ หรือจะโยนกันไปโยนกันมาต่อ จะได้ช่วยโปรโมตให้ 
...จบเรื่องลูกค้าร้องเรียน ก็ข้ามมาที่เรื่องแบงก์ฝากบอกลูกค้าบ้าง เรื่องการพักหนี้ลูกค้ารายย่อยที่โดนน้ำท่วม มีลูกค้าแบงก์ที่บ้านน้ำไม่ท่วม มั่วมาขอพักหนี้กับเขาด้วย แต่บางคนเข้าใจผิดหนักในข้อเรื่องพักหนี้โดยไม่คิดดอกเบี้ยไปก่อน ก็เท่ากับเป็นการยืดหนี้แต่หนี้ยังอยู่ ลูกหนี้หลายรายเข้าใจว่าธนาคารยกหนี้ให้*** น้ำท่วมหนนี้บริษัทประกันที่เข้าร่วมโครงการประกันภัยพืชผลทั้ง 8 บริษัทนั่งก้นแทบไม่ติดเก้าอี้ เพราะประเดิมเริ่มทำโครงการปีแรกได้เบี้ยมาก 100 กว่าล้าน แต่อาจต้องจ่ายเงินชดเชยให้กับผู้ทำประกันเต็ม 100% เพราะคนที่ทำประกันส่วนใหญ่อยู่พื้นที่น้ำท่วมถึงคิดเป็นเงินรวมๆ แล้วน่าจะไม่น้อยกว่า 1,400 ล้านบาท โชคยังดีที่มีการทำประกันภัยต่อกับต่างชาติ จึงบพอแบ่งเบาภาระไปได้บ้าง ***
 แต่ได้ข่าวว่าเหล่าบรรดาบริษัทประกันยังไม่ท้อขอลุยเดินหน้าโครงการประกันภัยพืชผลต่อ เพราะเชื่อว่ายอดรับประกันภัยปีหน้าจะมีชาวบ้านเฮโลเข้ามาทำประกันแบบไม่ต้องเชิญแล้วเชิญอีกเหมือนปีนี้ที่มียอดประกันพื้นที่เพียง 1 ล้านไร่ แต่ปีหน้าคาดว่าจะเพิ่มกระฉูดเป็น 20 ล้านไร่ โดยจะปรับเบี้ยประกันภัยจากไร่ละ 120 บาท เป็นไร่ละ 150 บาท แต่จะเพิ่มการรับประกันภัยศัตรูพืชเพิ่มอีก 1 รายการด้วย *** 
ธนาคารฝากบอกว่าไม่ใช่ แค่ยืดเวลาชำระหนี้ออกไป ทราบแล้วเปลี่ยน
...ในเร็วๆ นี้ บุญทรง เตริยาภิรมย์ รมช.คลัง เตรียมไปมอบนโยบายให้เอ็กซิมแบงก์ พนักงานเตรียมรอรับได้